vysoky krvny tlak
Dobry den, bol som chory resp. stale sa este doliecujem. Pred cca 2dnami som citil zavrate tak som si zmeral tlak a bol dost vysoky. Zacal som si tlak merat pravidelne niekolko krat denne a za posledne dni sa drzi priblizne na rovnakej urovni a sice 145/90 a tep mam 95-116.
Dobrý deň,
ďakujeme za Vašu otázku.
Hypertenzia (vysoký krvný tlak) patrí medzi najrozšírenejšie civilizačné ochorenia na Slovensku. Ľudské srdce pracuje v dvoch fázach, ktoré sa nazývajú systola a diastola. Počas systoly dochádza k stiahnutiu srdcového svalu a pod tým tlakom zo seba vypudí krv. Výšku systolického tlaku ovplyvňuje stav srdca, priechodnosť ciev a či je telo vystavené záťaži. Počas diastoly sa srdcový sval uvoľní a napĺňa sa krvou. Na tento diastolický tlak vplýva priechodnosť ciev. Problém nastáva ak došlo k zúženiu ciev, alebo sú upchaté usadeninami. Srdce musí vyvinúť väčší tlak , aby krv mohla prejsť cievami. Takto sa rozvíja hypertenzia. Príčiny vysokého tlaku sú rôzne. K rozvinutiu prispieva genetika, nadmerný príjem soli, stres, nadmerná záťaž, málo pohybu, obezita či choroby obličiek.
Ak neužívate pravidelne lieky na vysoký krvný tlak, ale namerali ste si v domácom prostredí vyššie hodnoty, potom je nevyhnutné tieto merania pravidelne opakovať a sledovať ich hodnoty. Dlhodobo zvýšený tlak krvi, ktorý sa nelieči, sa rokmi prejaví na fungovaní srdca, ciev a iných orgánov. Spozornieť treba pri opakovane nameraných hodnotách 140/90 mmHg a vyššie, ktoré signalizujú hypertenziu. V tomto prípade je nevyhnutná čo najskôr návšteva lekára.
Na liečbu vysokého tlaku má výrazný vplyv životný štýl. Odporúčam pravidelný pohyb. Vhodná je chôdza, plávanie či cyklistika. Odporúčam vyhýbať sa alkoholu, cigaretám a stresu. Dôležitá je pestrá strava a nižší príjem soli. Na podpornú liečbu je možné podávať
magnézium
, ktoré je zvyčajne vhodné kombinovať aj s liekmi, ktoré sú určené v liečbe vysokého krvného tlaku. Dávkovanie je individuálne a závislé od závažnosti jeho nedostatku, prípadne jeho potreby. Liečba sa začína dávkou 3x denne 2 tablety počas prvého týždňa, potom sa pokračuje s dávkou 1-2 tablety 1-2x denne. Dĺžka liečby je minimálne 6 týždňov a je vhodný aj na dlhodobé užívanie.
Prajem pekný zvyšok dňa.
S pozdravom
Mgr. Emma Halás Haluščíková